cyanic-selkie/wikianc huggingface dataset:
রবীন্দ্রনাথ ঠাকুরের বিশ্বভ্রমণ
১৮৭৮ থেকে ১৯৩২ সাল পর্যন্ত রবীন্দ্রনাথ ঠাকুর পাঁচটি মহাদেশের তেত্রিশটিরও বেশি দেশ ভ্রমণ করেছিলেন। তবে ইংল্যান্ড ও মার্কিন যুক্তরাষ্ট্র বাদ দিলে অন্যান্য দেশসমূহ ভ্রমণ করেছেন ১৯১৩-তে নোবেল পুরস্কার প্রাপ্তির পর। দেশগুলো হলোঃ ফ্রান্স, হংকং, চীন, বেলজিয়াম, সুইজারল্যান্ড, জার্মানি, ডেনমার্ক, সুইডেন, অস্ট্রিয়া, চেকোশ্লোভাকিয়া, আর্জেন্টিনা, ইতালি, নরওয়ে, হাঙ্গেরী, যুগোশ্লাভিয়া, বুলগেরিয়া, রুমানিয়া, গ্রীস, মিশর, সিঙ্গাপুর, ইন্দোনেশিয়া, থাইল্যান্ড, জাপান, বার্মা, হল্যান্ড, সোভিয়েট রাশিয়া, ইরান, ইরাক ও শ্রীলঙ্কা। ১৯৩৪ এ শ্রীলঙ্কা (সিংহল) ভ্রমণ শেষে কবি শান্তিনিকেতনে ফেরেন ২৮ জুন। এরপর তিনি আর বিদেশভ্রমণে যান নি। এই ভ্রমণগুলির মধ্যে অনেকগুলিই রবীন্দ্রনাথের জীবনে অত্যন্ত গুরুত্বপূর্ণ স্থান অধিকার করে আছে। এর মাধ্যমে তিনি ভারতের বাইরে নিজের রচনাকে সুপরিচিত করে তোলেন এবং প্রচার করেন তার রাজনৈতিক মতাদর্শ। একই সংগে বহু আন্তজার্তিক সাহিত্যিক ও রাজনৈতিক ব্যক্তিত্বের সংগে তার সাক্ষাৎ হয়। তার বিদেশ ভ্রমণ শুরু হয় ১৮৭৮ সালে প্যারিস হয়ে লন্ডন গমনের মাধ্যমে। বিদেশ বিভুঁইয়ে অবস্থানকারে খুব ঘরকাতর হয়ে পড়েছিলেন বলে দীর্ঘকার আর বিলেত যাওয়ার কথা ভাবেন নি। তার দ্বিতীয় লন্ডন ভ্রমণ ১৮৯০-এ। ১৯১২ সালের ২৭ মে রবীন্দ্রনাথ যুক্তরাষ্ট্র ও যুক্তরাজ্য ভ্রমণে বের হন। সংগে ছিল নিজের একগুচ্ছ রচনার ইংরেজি অনুবাদ। লন্ডনে মিশনারি তথা গান্ধীবাদী চার্লস এফ. অ্যান্ড্রুজ, অ্যাংলো-আইরিশ কবি উইলিয়াম বাটলার ইয়েটস, এজরা পাউন্ড, রবার্ট ব্রিজেস, আর্নেস্ট রাইস, টমাস স্টার্জ মুর প্রমুখ বিশিষ্ট ব্যক্তিবর্গ তার গুণমুগ্ধে পরিণত হন। ইয়েটস গীতাঞ্জলি কাব্যগ্রন্থের ইংরেজি অনুবাদের মুখবন্ধটি লিখে দেন। অ্যান্ড্রুজ শান্তিনিকেতনে এসে বিদ্যালয়ের কাজে যোগ দেন। যুক্তরাজ্যে স্ট্যাফোর্ডশায়ারের বাটারটনে অ্যান্ড্রুজের ধর্মযাজক বন্ধুদের সঙ্গে কিছুদিন অতিবাহিত করেন কবি। যুক্তরাষ্ট্র সফরে তিনি লন্ডন ত্যাগ করেন ১৬ জুন ; যুক্তরাষ্ট্রে পৌঁছান ১৯ শে অক্টোবরে। তিনি দেশে ফিরে আসেন পরের বছর অর্থাৎ ১৯১৩ সালের ৬ অক্টোবর। ১৯১৬ সালের ৩ মে থেকে ১৯১৭ সালের এপ্রিল মাস পর্যন্ত রবীন্দ্রনাথ জাপান ও যুক্তরাষ্ট্রে বক্তৃতা দিয়ে বেড়ান। এই সব বক্তৃতায় কবি তার জাতীয়তাবাদ-বিরোধী মতামত ব্যক্ত করেছিলেন। এছাড়াও তিনি রচনা করেন "ন্যাশানালিজম ইন ইন্ডিয়া" নামে একটি প্রবন্ধও। এটি যুগপৎ নিন্দিত ও নন্দিত হয়। রোমা রোঁলা প্রমুখ বিশ্বশান্তিবাদীরা এই প্রবন্ধের ভূয়সী প্রশংসা করেন।
১৯৯৩ সালে সংঘটিত মোগাদিশুর যুদ্ধের ঘটনাপঞ্জি
৩ অক্টোবর, ১৯৯৩
১৪:৪৯ — সোমালিয়ার রাজধানী মোগাদিশুর কেন্দ্রস্থলে দুই মূল টার্গেট, হাবার গিদির গোত্রীয় সোমালি নেতাদের অবস্থানকৃত ভবনের স্থান জানা যায়।
১৫:৩২ — সামরিক বাহিনী যুদ্ধক্ষেত্রের উদ্দেশ্য রওনা হয়। রওনাকৃত ফোর্সের মধ্যে আছে ১৯ হেলিকপ্টার, ১২টি স্থলযান, ও ১৬০ জন সৈনিক।
১৫:৪২ — আনুষ্ঠানিকভাবে অপারেশন শুরু হয়। ১ম ডেল্টা ফোর্স সৈন্যটি লক্ষ্যবস্তু ভবনটিতে হামলা চালায়। চারটি রেঞ্জার চক দ্রুত হেলিকপ্টার থেকে দড়ি বেয়ে নেমে আসে। প্রাইভেট ফার্স্ট ক্লাস টড ব্ল্যাকবার্ন দড়ি ধরতে না পারায় ৭০ ফুট উচ্চতা থেকে রাস্তায় পড়ে যান।
১৫:৪৭ — সোমালি জনগণের বড় একটি অংশের ভিড়ে লক্ষ্যকৃত এলাকা ছেয়ে যায়।
১৫:৫৮ — এম৯৩৯ মডেলের পাঁচ টনী একটি ট্রাক রকেট চালিত গ্রেনেড হামলায় ক্ষতিগ্রস্ত হয়, এবং কয়েকজন মার্কিন সৈন্য আহত হন।
১৬:০০ — অস্ত্রসজ্জিত সোমালি মিলিশিয়া ও বেসামরিক যোদ্ধারা রাজধানী মোগাদিশুর বিভিন্ন স্থান থেকে টার্গেতকৃত এলাকার দিকে আসতে থাকে।
১৬:০২ — লক্ষ্য অর্জিত: অ্যাসল্ট বাহিনী নিশ্চিত করে যে, তারা সোমালি নেতাদের ও আরও ২১ জনকে নিজেদের নিয়ন্ত্রণে নিয়েছে। যেহেতু বাহিনীটি লক্ষ্যস্থান ত্যাগ করতে প্রস্তুত, তাই তিনটি সাজোয়াযান মূল ঘাঁটির দিকে রওনা করার জন্য আলাদা করা হয়। এর মধ্যে একটিতে আহত প্রাইভেট ব্ল্যাকবার্নকে রাখা হয়।
১৬:১৫ — সাজোয়া যান ছাড়তে দেরি হতে থাকে। কারণ কে কাকে সংকেত দিচ্ছে তা নির্ণয় করা সমস্যা হয়ে দাঁড়ায়। সাজোয়া যানের সৈনিকরা বন্দীদের ট্রাকে ওঠানোর জন্য ডেল্টা ফোর্সের কাছ থেকে সংকেত পাবার অপেক্ষা করতে থাকে। এদিকে ডেল্টা ফোর্স নিজেরাই সাজোয়া যানের কাছ থেকে সংকেত পাবার জন্য অপেক্ষা করছিলো। অবশেষে ডেল্টা ফোর্স আসার পর বন্দীদের ট্রাকে তোলা শুরু হয়।
১৬:২২ — অস্ত্রসজ্জিত সোমালি বাহিনী সুপার ৬১ ধ্বংসের স্থানের দিকে রওনা হয়।
১৬:২৬ — হামভি সাজোয়া যানগুলো যাত্রা শুরু করে। বন্দী বহনকারী সাজোয়া যান, ও পদাতিক বাহিনী উভয়ই হেলিকপ্টার সুপার ৬১-এর ধ্বংসের স্থানে রওনা হয়। পাইলট মাইকেল ডুরান্টের ব্ল্যাক হক সুপার ৬৪, ব্ল্যাক হক সুপার ৬১-এর পরিবর্তে অবস্থান গ্রহণ করে, ও ওপর থেকে শহর প্রদক্ষিণ করতে থাকে।
১৬:৩৫ — সাজোয়া যান রাস্তা হারিয়ে ফেলে: ভুল রাস্তায় নামার কারণে সাজোয়া যানগুলো রাস্তা হারিয়ে ফেলে, ও শহরের বিভিন্ন রাস্তায় ঘুরতে দিতে থাকে। এদিকে সোমালি স্নাইপার ও মিলিশিয়ারা সাজোয়া যানকে লক্ষ্য করে ভারী গুলিবর্ষণ করতে থাকে।
১৬:৪০ — দ্বিতীয় হেলিকপ্টারটি (সুপার ৬৪) ধ্বংসপ্রাপ্ত হয়: মাইক ডুরান্টের ব্ল্যাক হক একটি আরপিজি’র আঘাতে ক্ষতিগ্রস্ত হয়, এবং লক্ষ্য ভবন থেকে দক্ষিণপূর্ব দিকে প্রায় ১ মাইল দূরে ভূপাতিত হয়। অস্ত্রসজ্জিত সোমালিরা এবার সেটার দিকে ছুটতে থাকে।
১৬:৫৪ — হামভি সাজোয়া যান বাহিনীর অর্ধেকেরও বেশি সৈন্য আহত বা নিহত হওয়ায় তারা প্রথম হেলিকপ্টার (সুপার ৬১) ধ্বংসের স্থানে যাওয়ার ও উদ্ধার কার্যক্রমের ইচ্ছা পরিত্যাগ করে। তারা মূল ঘাঁটিতে ফিরে আসার জন্য যুদ্ধ করতে থাকে।
এলাহাবাদ স্তম্ভ
এলাহাবাদ স্তম্ভ মৌর্য্য সাম্রাজ্যের সময়কালে নির্মিত একটি অশোক স্তম্ভ। এই স্তম্ভ মৌর্য্য সম্রাট অশোকের লিপি ছাড়াও গুপ্ত সম্রাট সমুদ্রগুপ্তের প্রশস্তি উৎকীর্ণ রয়েছে। এই স্তম্ভে সপ্তদশ শতাব্দীর মুঘল সম্রাট জাহাঙ্গীরের লিপিও বর্তমান।
কোন এক সময় এই স্তম্ভটিকে তার প্রকৃত অবস্থান থেকে সরিয়ে আকবরের এলাহাবাদ দুর্গে সরিয়ে নিয়ে যাওয়া হয়। এই দুর্গ বর্তমানে ভারতীয় সেনাবাহিনী দ্বারা অধিকৃত রয়েছে বলে জনগণের জন্য উন্মুক্ত নয় এবং এই স্তম্ভ দর্শন করতে বিশেষ অনুমতির প্রয়োজন হয়ে থাকে।
বৈশিষ্ট্য
উচ্চ এলাহাবাদ স্তম্ভ পালিশকরা একটি একক বেলেপাথর দ্বারা নির্মিত। এই স্তম্ভের নিচের দিকের ব্যাস এবং ওপরের দিকের ব্যাস । অন্যান্য অশোক স্তম্ভে প্রাপ্ত ঘণ্টাকৃতি পদ্মফুলের ভাস্কর্য্য যুক্ত স্তম্ভশীর্ষ এই স্তম্ভে অনুপস্থিত। আলেকজান্ডার কানিংহামের মতে, এই স্তম্ভের শীর্ষে একটি সিংহের মূর্তি ছিল।
ইতিহাস
অশোকের শিলালিপি থেকে জানা যায় যে, এই স্তম্ভ কৌশাম্বী নামক প্রাচীন নগরীতে স্থাপন করা হয়, যা বর্তমান অবস্থান থেকে প্রায় ত্রিশ কিলোমিটার দূরে অবস্থিত ছিল। কৌশাম্বীতে অবস্থিত অপর একটি স্তম্ভের ভাঙ্গা অংশের উপস্থিতি দেখে অনেকে মনে করেন যে, এলাহাবাদ স্তম্ভ ও এই ভাঙ্গা স্তম্ভটি অতীতে পাশাপাশি অবস্থান করত। ত্রয়োদশ শতক থেকে মুসলিম শাসনে শুরু হলে বহুবার এই স্তম্ভটিকে স্থানান্তর করা হয়  ও অবশেষে ১৬০৫ খ্রিষ্টাব্দে জাহাঙ্গীরের রাজত্বকালে এলাহাবাদ শহরে সরিয়ে আনা হয়। এই সময় স্তম্ভের শীর্ষে একটি গোলক স্থাপন করা হয়। অষ্টাদশ শতাব্দীর মধ্যভাগে জোসেফ টাইফেনথেলার এই স্তম্ভের নকশা অঙ্কন করেন। ১৮৩৮ খ্রিষ্টাব্দে ক্যাপ্টেন এডওয়ার্ড স্মিথ স্তম্ভের শীর্ষে নিজের নকশানুযায়ী একটি সিংহের মূর্তি স্থাপন করার চেষ্টা করেন, কিন্তু আলেকজান্ডার কানিংহাম এই পদক্ষেপকে বাতিল করে দেন।
শিলালিপি
১৮৩৪ খ্রিষ্টাব্দে এশিয়াটিক সোসাইটির জেমস প্রিন্সেপ যখন এলাহাবাদ দুর্গের মধ্যে এই স্তম্ভটি দেখতে পান, ততদিনে আবহাওয়ার প্রকোপে এই স্তম্ভের শিলালিপিগুলি যথেষ্ট ক্ষয়প্রাপ্ত হয়েছে। এই স্তম্ভে অশোক, সমুদ্রগুপ্ত ও জাহাঙ্গীর এই তিনজন সম্রাটের লিপি বর্তমান।
অশোকের লিপি
এলাহাবাদের স্তম্ভে অশোকের শিলালিপি ব্রাহ্মী লিপিতে লিখিত। অন্যান্য অশোক স্তম্ভের মত এই স্তম্ভেও ছয়টি শিলালিপি রয়েছে। কিন্তু জাহাঙ্গীরের মহিমা ও পূর্বপুরুষদের কথা উৎকীর্ণ করতে গিয়ে তৃতীয় ও চতুর্থ লিপিগুলি ধ্বংস করে দেওয়া হয়েছে। এছাড়া এই স্তম্ভে কৌশাম্বীর লিপি বর্তমান, যেখানে অশোক কৌশাম্বী নগরীর মহামাত্রদের ভেদভাব ভুলে একত্রে থাকার উপদেশ দেন। এই সাতটি লিপি ছাড়াও এই স্তম্ভে সম্রাজ্ঞীর লিপি উৎকীর্ণ রয়েছে, যেখানে অশোকের পত্নী ও তিবলের মাতা কারুবকীর দানকার্য্যের কথা উল্লেখ করা হয়েছে। জেমস প্রিন্সেপ এলাহাবাদ স্তম্ভ ও অন্যান্য অশোক স্তম্ভে উৎকীর্ণ অশোকের শিলালিপি থেকে ব্রাহ্মী লিপির রহস্য অনুধাবন করেন, যার ফলে মৌর্য্য সাম্রাজ্য সম্বন্ধে বহু অজানা তথ্য আবিষ্কৃত হয়।
সমুদ্রগুপ্তের প্রশস্তি
এই স্তম্ভে আনুমানিক চতুর্থ শতাব্দীতে উৎকীর্ণ গুপ্ত সম্রাট সমুদ্রগুপ্তের লিপি অশোকের লিপির ঠিক নিচে অবস্থিত। এই লিপিটি গুপ্ত যুগের সর্বাধিক গুরুত্বপূর্ণ ঐতিহাসিক নথি বিশেষ। সংস্কৃত ভাষায় গুপ্ত লিপিতে মন্ত্রী ও রাজকবি হরিষেণ এই লিপি রচনা করেন। এই লিপিতে সমুদ্রগুপ্তের দাক্ষিণাত্য অভিযান সহ বিভিন্ন রাজনৈতিক ও সামরিক সাফল্যের বর্ণনা করে তার প্রশংসা করা হয়েছে। শুধু তাই নয়, এই লিপি থেকে গুপ্ত সাম্রাজ্য ও তার প্রতিবেশী রাজ্যগুলির বিভিন্ন দিক সম্বন্ধে তথ্যপ্রদান করায় ঐ সময়কার ভূ-রাজনৈতিক বৈশিষ্ট্য সম্বন্ধে জানা যায়।  ইংরেজ ভাষাবিদ জন ফেইথফুল ফ্লীট ও পরবর্তীকালে ভারতীয় প্রত্নতাত্ত্বিক দেবদত্ত রামকৃষ্ণ ভাণ্ডারকর এই প্রশস্তির ইংরেজি অনুবাদ করেন।  |group="পা"}}
রবীন্দ্রনাথ ঠাকুরের বিশ্বভ্রমণ
thumb|left|alt=A mustached man in a lounge suit and necktie (left) sits next to a white-haired bearded man dressed in robes (right). Both look toward the camera.|রবীন্দ্রনাথ ও [[আলবার্ট আইনস্টাইন|আইনস্টাইন, ১৯৩০]] ভারতে প্রত্যাবর্তনের অব্যবহিত পরেই ৬৩ বছর বয়সী রবীন্দ্রনাথ পেরু সরকারের কাছ থেকে পেরু ভ্রমণের একটি আমন্ত্রণ পান। পেরু থেকে তিনি যান মেক্সিকোতেও। উভয় দেশের সরকারই এই ভ্রমণকে স্মরণীয় করে রাখতে শান্তিনিকেতনের বিশ্বভারতী বিদ্যালয়ে ১০০,০০০ মার্কিন ডলার অর্থ দান করেন। ১৯২৪ সালের ৬ নভেম্বর আর্জেন্টিনার রাজধানী বুয়েনর্স এয়ার্সে উপস্থিত হয়ে অসুস্থ হয়ে পড়েন রবীন্দ্রনাথ। এই সময় ভিক্টোরিয়া ওকাম্পোর আতিথেয়তায় ভিলা মিরালরিওতে চলে আসেন কবি। ১৯২৫ সালের জানুয়ারি মাসে তিনি যাত্রা করেন ভারতের উদ্দেশ্যে। ১৯২৬ সালের ৩০ মে ইতালির নেপলসে উপস্থিত হন তিনি। পরদিন রোমে সাক্ষাৎ করেন ফ্যাসিবাদী একনায়ক বেনিতো মুসোলিনির সঙ্গে। প্রথম দিকে উভয়ের মধ্যে উষ্ণ সম্পর্ক থাকলেও, ১৯২৬ সালের ২০ জুলাই প্রথম মুসোলিনির বিরুদ্ধে বক্তব্য রাখেন রবীন্দ্রনাথ। তারপরই এই সম্পর্ক নষ্ট হয়ে যায়।
১৯২৭ সালের ১৪ জুলাই দুই সঙ্গীকে নিয়ে রবীন্দ্রনাথ দক্ষিণ-পূর্ব এশিয়ায় এক চারমাসব্যাপী সফরে বের হন। এই সফরে তিনি ভ্রমণ করেন বালি, জাভা, কুয়ালালামপুর, মালাক্কা, পেনাং, সিয়াম ও সিঙ্গাপুর। "যাত্রী" গ্রন্থে রবীন্দ্রনাথ এই ভ্রমণের বিবরণ লিপিবদ্ধ করেন। ১৯৩০ সালের গোড়ার দিকে প্রায় বর্ষব্যাপী এক সফরে তিনি বেরিয়ে পড়েন ইউরোপ ও যুক্তরাষ্ট্রের উদ্দেশ্যে। যুক্তরাজ্যে ফিরে তিনি বার্মিংহামে একটি ভাতৃসংঘের আশ্রয়ে অবস্থান করেন। এই সময় লন্ডন ও প্যারিস নগরীতে তার অঙ্কিত চিত্রের প্রদর্শনী হয়। বার্মিংহামে বসেই তিনি অক্সফোর্ড বিশ্ববিদ্যালয়ে প্রদানের জন্য তার হিবার্ট বক্তৃতামালা রচনা করেন। এই বক্তৃতাগুলির উপজীব্য ছিল "আমাদের ঈশ্বরের মানবতাবোধ সম্পর্কে ধারণা, বা চিরন্তন মানবের দৈবসত্ত্বা"। এই সময় তিনি লন্ডনের বার্ষিক কোয়েকার সম্মেলনেও ভাষণ দেন। এখানে তার ভাষণের বিষয়বস্তু ছিল ভারতীয় ও ব্রিটিশদের সম্পর্ক। এই প্রসঙ্গে তিনি এক "নিরাসক্তির কৃষ্ণগহ্বর"-এর উল্লেখ করেন। পরবর্তী দুই বছর এই বিষয় নিয়ে তিনি অনেক চিন্তাভাবনা করেছিলেন। পরে তিনি ডার্টিংটন হলে অবস্থান করে তৃতীয় আগা খানের সঙ্গে দেখা করেন। ১৯৩০ সালের জুন থেকে সেপ্টেম্বরের মাঝামাঝি সময় পর্যন্ত তিনি ডেনমার্ক, সুইজারল্যান্ড ও জার্মানি পর্যটন করেন। এরপর যান সোভিয়েত ইউনিয়নে। অতিন্দ্রীয়বাদী পারসিক কবি হাফিজের কিংবদন্তি ও রচনার গুণমুগ্ধ ছিলেন রবীন্দ্রনাথ। ১৯৩২ সালের এপ্রিলে জীবনের শেষপর্বে তিনি তাই যান ইরানে। গ্রহণ করেন রেজা শাহ পাহলভির আতিথেয়তা। এই ভ্রমণের সময়েই তিনি সফর করেন ইরাক (১৯৩২) ও সিংহল (১৯৩৩)।
জীবনের শেষার্ধব্যাপী এই বিশ্বভ্রমণে রবীন্দ্রনাথ হেনরি বার্গসন, আলবার্ট আইনস্টাইন, রবার্ট ফর্স্ট, টমাস মান, জর্জ বার্নার্ড শ, এইচ. জি. ওয়েলস ও রোমা রোঁলা হেলেন কেলার প্রমুখ সমসাময়িক যুগের বিশিষ্ট বহু ব্যক্তিবর্গের সঙ্গে ব্যক্তিগতভাবে পরিচিত হওয়ার সুযোগ পেয়েছিলেন। পরিচিত হয়েছেন অসংখ্য রাজন্যবর্গের সঙ্গে। এর ফলে জগৎব্যাপী মানব সমাজের নানা বিভাজন ও জাতীয়তাবাদের প্রকৃত স্বরূপটি অনুসন্ধান করতে সমর্থ হন কবি।
১৯৯৩ সালে সংঘটিত মোগাদিশুর যুদ্ধের ঘটনাপঞ্জি
৩ অক্টোবর, ১৯৯৩
১৭:৩৪ — কিউআরএফ ও হারানো সাজোয়া যানগুলো মূল ঘাঁটিতে ফিরে আসবে বলে সিদ্ধান্ত নেয়: উভয় সাজোয়া যানেই প্রচুর হতাহত সৈন্য ছিলো। বাকিরা প্রথম হেলিকপ্টার ধ্বংসের স্থানকে কেন্দ্র করে অবস্থান নেয়। তাদের নিজেদেরও অনেকে হতাহত হয়। রেঞ্জার কর্পোরাল জেমি স্মিথ তাদের মধ্যে একজন।
১৭:৪০ — স্নাইপার শুঘার্ট ও গর্ডন মারা যান: সোমালি জনতা ডুরান্টের হেলিকপ্টার ধ্বংসের স্থান ঘিরে ফেলে। শুঘার্ট, গর্ডন, ও অন্যান্য সদস্যদেরকে হত্যা করে। কিন্তু ডুরান্টকে জীবিত রাখে। মিলিশিয়ারা ডুরান্টকে বন্দী করে ও তার দেহকে দিয়ে শহরে প্রদর্শন করতে থাকে।
১৯:০৮ — ব্ল্যাক হক সুপার ৬৬ দ্রুততার সাথে আটকে পড়া সৈন্যদের কাছে পানি, অস্ত্রসস্ত্র, ও চিকিৎসীয় সরঞ্জাম সরবরাহ করে। কিন্তু নিচে ভারী গোলাবর্ষণ হতে থাকায় এটি কর্পোরাল স্মিথকে উদ্ধার না করেই ঘাঁটিতে ফিরে আসে।
২০:০৭ — রেঞ্জার কর্পোরাল জেমি স্মিথ মারা যান।
২৩:২৩ — উদ্ধারের উদ্দেশ্যে সাজোয়া যানগুলো ঘাঁটি ছেড়ে যায়।
৪ অক্টোবর, ১৯৯৩
০০:০০ — মধ্যরাত হয়ে যায়, কিন্তু সৈন্যরা তখনও মোগাদিশুতে আটক অবস্থায় থাকে। তাদের কাছে রাতে যুদ্ধ করার জন্য প্রয়োজনীয় যন্ত্রাদি (যেমন: নাইট ভিশন ডিভাইস) ছিলো না।
০১:৫৫ — উদ্ধারের সাজোয়া যানগুলো আটকে পড়া রেঞ্জার বাহিনীর কাছে পৌঁছায়। তাদের দ্বিতীয় অংশটি ডুরান্টের হেলিকপ্টার ধ্বংসের স্থানে যায়, কিন্তু সেখানে ডুরান্ট বা তার হেলিকপ্টারের সদ্যদের খুঁজে পাওয়া যায় না।
০৩:০০ — বাহিনীর সদস্যরা সুপার ৬১-এর পাইলট ক্লিফটন ‘এলভিস’ ওলকোটের আটকে পড়া মৃতদেহ উদ্ধারে ব্যস্ত।
০৫:৩০ — রেঞ্জাররা পায়ে হেঁটে মোগাদিশুর নিকটবর্তী পাকিস্তানি স্টেডিয়ামের দিকে সরে যেতে শুরু করে: অবশেষে ওলকোটের দেহ উদ্ধার করা হয়। সাজোয়া যানগুলো শহর ছেড়ে যেতে থাকে। রেঞ্জাররা গুলি করতে করতে শহর ত্যাগ করতে থাকে। তারা যে রাস্তা ব্যবহার করে তার নাম মোগাদিশু মাইল।
০৬:৩০ — বাহিনী পাকিস্তানি স্টেডিয়ামে ফিরে আসে। ১৩ মার্কিন সৈন্যের মৃত্যু নিশ্চিত করা হয়। এছাড়া আরো ৭৩ জন আহত, ও ৬ জন হারিয়ে গেছে হিসেবে নিশ্চিত করা হয় (পরবর্তীকালে আরো পাঁচ জনের মৃত্যু নিশ্চিত হয়, যা মৃতের সংখ্যা ১৮-তে উন্নীত করে, এবং ১ জন মিলিশিয়াদের হাতে বন্দী হয়)।
গৌর মারিয়া নাচ
ছত্তিশগড়ের বস্তার মালভূমির একটি সাংস্কৃতিক ঐতিহ্য এই গৌর মারিয়া নাচ। স্থানীয় অধিবাসীদের বিবাহ উপলক্ষে এই নৃত্য পরিবেশন করা হয়। স্থানীয়রা বিশ্বাস করে যে অন্যান্য নৃত্যের চেয়ে এই নৃত্য অনেক বেশি আনন্দ ও উদ্দীপনার সাথে পরিবেশিত হয়।
গৌড় নৃত্য বা গৌর মারিয়া নৃত্য হল মধ্যপ্রদেশ নৃত্যের একটি জনপ্রিয় লোকনৃত্য। দক্ষিণ বস্তারের সিং মারিয়াস বা তাল্লাগুদা মারিয়াস অঞ্চলে গৌড় নৃত্য অত্যন্ত জনপ্রিয়।
পুরুষেরা তারের মাথায় ঐতিহ্যবাহী কাউরি এবং ময়ূরের পালক দিয়ে প্রস্তুত সম্মানচিহ্ন পরিধান করে নৃত্য মঞ্চের দিকে অগ্রসর হয়। মহিলারাও বিভিন্ন রং -এর ফিতা এবং পুঁতির মালা দিয়ে সজ্জিত হয়। তাদের শরীরে বিভিন্ন ধরনের উল্কি আঁকা থাকে। এই ঐতিহ্যগত সাজে সজ্জিত হয়ে মহিলারা এই সমাবেশে যোগ দেয়। পুরুষেরা ঢোল পিটিয়ে, তাদের মস্তক পরিধানের শিং ও পালক দুলিয়ে ক্রমবর্ধমান লয়ের সাথে নৃত্য পরিবেশন করেন। সম্পুর্ন নৃত্য পরিবেশনার ধরন ও শৈলী একটি বন্য পরিবেশ তৈরি করে। এই নৃত্যের মাধমে উপজাতিদের মধ্যে শিকারের চেতনা জাগিয়ে তোলা হয়। নাচের মাধ্যমে শিকারের পদ্ধতি বর্ণনা করা হয়। থাম্ব| গৌর মারিয়া নাচ
নাচের পোশাক
গৌড় মারিয়া নৃত্য পরিবেশনকারীদের পোশাক অত্যন্ত বিশদ হয়। উপজাতির পুরুষেরা নাচের সময় মাথায় এক বিশেষ মস্তক পরিধান ধারন করে যার সাথে পশুর শিং যুক্ত থাকে। এই মস্তক পরিধান ময়ূরের পালক এবং কাউরি (জপমালা) দিয়ে সজ্জিত করা হয়। মহিলারা পিতলের অলঙ্কার যেমন গলার মালা, বাজুবন্ধ এবং পুঁতির মালা দিয়ে নিজেকে সজ্জিত করে।
নৃত্য প্রদর্শন
এই নৃত্যে ব্যবহৃত যন্ত্রগুলি হল মান্দার এবং ঢোল। এছাড়াও হাতের তালি দিয়ে শব্দ উৎপন্ন করা হয়। বিশেষ বিশেষ অনুষ্ঠানে আনন্দ প্রদর্শন করতে গৌড় মারিয়া শিল্পীরা বিপুল উৎসাহে এই নৃত্য পরিবেশন করেন। সম্প্রদায়ের পুরুষরা ঢোল ও তালের সাথে নাচের জন্য বিশেষ সঙ্গীত বাজায়। নাচের সময় তারা বাইসনের মতো তাদের মাথার শিং চারপাশে নাড়ায়। মহিলারা লম্বা বর্শা-সদৃশ লাঠি নিয়ে পুরুষদের চারপাশে নাচতে থাকে এবং ছন্দে ছন্দে মাটিতে পদাঘাত করতে থাকে। এই লোকনৃত্যে শিকারের গল্প তুলে ধরা হয়। নৃত্যের সময় যে গান গাওয়া হয় তার মাধ্যমে উপজাতির মধ্যে শিকারের চেতনা জাগানো হয় ও শিকারের গুণগান করা হয়।
স্তাফানি টেলর
স্তাফানি রোক্সান টেলর (Stafanie Roxann Taylor; জন্ম: ১১ জুন, ১৯৯১) জ্যামাইকায় জন্মগ্রহণকারী ওয়েস্ট ইন্ডিজ দলের ক্রিকেটার। ডানহাতি ব্যাটসম্যান ও অফ ব্রেক বোলার হিসেবে তিনি ক্রিকেট খেলে থাকেন। ২০১১ সালে প্রথম ওয়েস্ট ইন্ডিয়ান নারী ক্রিকেটাররূপে আইসিসি’র বর্ষসেরা মহিলা ক্রিকেটার হিসেবে নির্বাচিত হন।
খেলোয়াড়ী জীবন
জ্যামাইকার স্পেনিশ টাউনে ১১ জুন, ১৯৯১ তারিখে জন্মগ্রহণ করেন টেলর। ১৭ বছর বয়সে ২০০৮ সালে ইউরোপ সফরে ওয়েস্ট ইন্ডিজ মহিলা ক্রিকেট দলে অভিষেক ঘটে তার। অভিষেকের পর থেকেই দলের অন্যতম খেলোয়াড় হিসেবে পরিগণিত হন। এ পর্যন্ত আশিটিরও অধিক আন্তর্জাতিক ক্রিকেট খেলায় অংশ নিয়েছেন তিনি। টুয়েন্টি২০ আন্তর্জাতিকের অভিষেক খেলায় উদ্বোধন করতে নেমে সর্বোচ্চ ৯০ রান করেন মাত্র ৪৯ বলে। এ রানটি অদ্যাবধি যে-কোন ওয়েস্ট ইন্ডিয়ান মহিলা দলের পক্ষে দ্বিতীয় সর্বোচ্চ রানের মর্যাদা পায়। এরফলে ওয়েস্ট ইন্ডিজ দলকে বড় ব্যবধানে আয়ারল্যান্ড মহিলা ক্রিকেট দলের বিপক্ষে জয়ী হতে সাহায্য করেছিলেন।
লরেশিয়া
লরেশিয়া হল প্যানজিয়া নামক এককমহাদেশটি ভেঙে মেসোজোয়িক মহাযুগে (২৫.২ কোটি - ৬.৬ কোটি বছর আগে) যে দু'টি অতিমহাদেশ সৃষ্টি হয়েছিল, তার মধ্যে উত্তরের অংশটি। দক্ষিণের অংশটিকে সাধারণভাবে গন্ডোয়ানা অতিমহাদেশ নামে অভিহিত করা হয়ে থাকে। পূর্বতন লরেনশিয়া, বালটিকা, কাজাখস্তানিয়া, সাইবিরিয়া, প্রভৃতি ঐতিহাসিক মহাদেশ এবং উত্তর ও পূর্ব চীন মহাদেশীয় ভূত্বক নিয়ে গঠিত ছিল এই অতিমহাদেশ। অর্থাৎ বর্তমান পৃথিবীর উত্তর গোলার্ধের স্থলভাগের বেশিরভাগ অংশই মেসোজোয়িক মহাযুগে লরেশিয়া অতিমহাদেশের অন্তর্ভুক্ত ছিল। পূর্বতন পার্মিয়ান যুগে (প্যালিওজোয়িক মহাযুগের শেষভাগ; ২৯.৮৯ কোটি - ২৫.৪২ কোটি বছর আগে) লরেশিয়া মহাদেশের আয়তন ছিল প্রায় ৬ কোটি ৫০ লক্ষ বর্গকিলোমিটার।
ধারণার উৎপত্তি
জার্মান মেটিরিওলজিস্ট আলফ্রেড লোটার ভেগনার ১৯১২ সালে তাঁর বক্তৃতায় ও তারপর ১৯১৫ সালে তাঁর বিখ্যাত বই ডি এনটস্টেয়ুং ড্যের কন্টিনেন্টা উন্দ ওৎসেয়ানায় (মহাদেশ ও মহাসমুদ্রগুলির উৎপত্তি) প্রথম এককমহাদেশ প্যানজিয়ার ধারণা দেন। দক্ষিণ আফ্রিকার ভূবিজ্ঞানী আলেক্সান্দার দু তোয়া ১৯৩৭ সালে তাঁর বই আওয়ার ওয়ান্ডারিং কন্টিনেন্ট-এ ভেগনারের দেওয়া তত্ত্বকেই আরও বিস্তৃত করে ঐ এককমহাদেশ প্যানজিয়ার ভাঙনের ফলে উত্তরে লরেশিয়া ও দক্ষিণে গন্ডোয়ানা নামক দুই অতিমহাদেশের ধারণার কথা প্রথম উচ্চারণ করেন।
নামকরণ
লরেশিয়া নামটির উৎপত্তি দু'টি শব্দ লরেনশিয়া (উত্তর আমেরিকার মহাদেশীয় স্থলভাগ) ও ইউরেশিয়া থেকে। অর্থাৎ, নামটি ভূতাত্ত্বিকভাবে উত্তর আমেরিকা মহাদেশ ও ইউরেশিয়া মহাদেশদ্বয়ের মূল অংশের একত্র সমাবেশের তাৎপর্য বহন করে।
উৎপত্তি
লরেশিয়া অতিমহাদেশটি সাধারণভাবে মেসোজোয়িক মহাযুগের ট্রায়াসিক যুগে (২৫.২২ কোটি - ২০.৮৫ কোটি বছর আগে) অতিকায় এককমহাদেশ প্যানজিয়ার অংশ ছিল এবং মহাদেশীয় চলনের (Continental drift) ফলে সেই এককমহাদেশটি ভেঙে আলাদা হয়ে উত্তর গোলার্ধের দিকে সরে এসেছিল বলে ধারণা করা হয়ে থাকে। তবে বর্তমান গবেষণায় বিশ্বাস করা হয় 'লরেশিয়া' বলতে পৃথিবীর স্থলভাগের যে অংশকে বোঝানো হয় তা আরও পূর্বে প্রায় ৮০ কোটি বছর আগে প্রোটেরোজোয়িক অধিযুগে রোডিনিয়া নামক এককমহাদেশটি ভেঙে যাওয়ার সময় থেকেই একইসাথে অবস্থান করছিল। মেসোজোয়িক মহাযুগের লরেশিয়া অতিমহাদেশের থেকে এই পূর্বতন অতিমহাদেশের পার্থক্য বোঝাতে এই পূর্বতন অতিমহাদেশকে সাধারণভাবে প্রোটো-লরেশিয়া বলে অভিহিত করা হয়। এই প্রোটো-লরেশিয়া পরবর্তীকালে আর ভেঙে যায়নি। প্রাক্‌-ক্যাম্ব্রীয় কালের সময়সীমার মধ্যেই তার শেষের দিকে আজ থেকে প্রায় ৬০ কোটি বছর আগে এই অতি মহাদেশটি মহাদেশীয় চলনের ফলে আরো দু'টি অতিকায় স্থলভাগের সাথে একত্রিত হয়ে প্যানোটিয়া অতিমহাদেশ গঠন করে। কিন্তু আজ থেকে ৫৪ কোটি বছর আগে ক্যাম্ব্রীয় যুগে মহাদেশীয় ভূত্বকগুলির পারস্পরিক সংঘর্ষের ফলে এই অতি মহাদেশটি আবার ভেঙে যায়।
এইভাবে লরেশিয়ার গঠন ও শেষপর্যন্ত তার ভেঙে যাওয়ার আসল কারণ লুকিয়ে আছে টেকটনিক পাতের চলন, মহাদেশীয় ভূত্বকের চলন ও সমুদ্রতলের বিস্তৃতি প্রক্রিয়ার মধ্যে।
সিএমভি মিউজিক
সিএমভি (সেন্ট্রাল মিউজিক অ্যান্ড ভিডিও) একটি বাংলাদেশী অডিও-ভিডিও প্রযোজনা প্রতিষ্ঠান। ২০০৪ সালে এসকে শাহেদ আলী পাপ্পু, এবং হেলাল খানের হাত ধরে প্রতিষ্ঠিত হয়েছিলো। ২০০৮ সালে প্রতিষ্ঠানটি নতুন সঙ্গীত প্রযোজনা বন্ধ করে দিয়েছিল। লম্বা বিরতির পর ০৫ ফেব্রুয়ারি, ২০১৬ সালে প্রতিষ্ঠানটি নতুন করে সক্রিয় হয়। ঢাকার ইস্কাটন সড়কে প্রতিষ্ঠানটির প্রধান কার্যালয় অবস্থিত। ২০১৬ সালে পুনরায় সক্রিয় হওয়ার পর প্রতিষ্ঠানটি বাংলা নাটক, সঙ্গীতের অডিও-ভিডিও ও বিনোদনমূলক ওয়েব সিরিজ প্রযোজনা করছে।
নিউজহাউস
নবনীত নিউজহাউস শিশুদের জন্য একটি ভারতীয় সাপ্তাহিক সংবাদপত্র। এটি ১৯৯৬ সালে শুরু হয়েছিল এবং এতে শিশুতোষ নিবন্ধ রয়েছে।
আমাদু ওনানা
আমাদু জোন্দ জোর্জ বা এমভোম ওনানা (Amadou Onana; জন্ম: ১৬ আগস্ট ২০০১; আমাদু ওনানা নামে সুপরিচিত) হলেন একজন সেনেগালীয়-বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব এভার্টন এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
২০১৮ সালে, ওনানা বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২২ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
আমাদু জোন্দ জোর্জ বা এমভোম ওনানা ২০০১ সালের ১৬ই আগস্ট তারিখে সেনেগালের ডাকারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওনানা বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৮ সালে তিনি বেলজিয়াম অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ৩৩ ম্যাচে অংশগ্রহণ করে ১টি গোল করেছেন।
২০২২ সালের ৩রা জুন তারিখে, ২০ বছর, ৯ মাস ও ১৮ দিন বয়সে, ডান পায়ে ফুটবল খেলায় পারদর্শী ওনানা নেদারল্যান্ডসের বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় হান্স ভানাকেনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি নেদারল্যান্ডস ৪–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ওনানা সর্বমোট ২ ম্যাচে অংশগ্রহণ করেছেন।
রবিবার লোকসত্তা
রবিবার লোকসত্তা ভারতে প্রকাশিত একটি মারাঠি সাপ্তাহিক সংবাদপত্র যা ভারতের সর্বোচ্চ প্রচারিত সাপ্তাহিক সংবাদপত্রগুলির মধ্যে একটি। এটি ইন্ডিয়ান এক্সপ্রেস লিমিটেড দ্বারা প্রকাশিত হয় মুম্বাই, নাগপুর, পুনে এবং আহমেদাবাদে । এটি ভারতের রেজিস্ট্রার অফ নিউজপেপারস -এ নিবন্ধিত।
জুন অ্যান ডেভানি হত্যাকাণ্ড
জুন অ্যান ডেভানির হত্যাকাণ্ড হচ্ছে একটি ব্রিটিশ শিশু হত্যা মামলা যা ১৯৪৮ সালের ১৫ ই মে ঘটেছিল। ল্যাঙ্কাশায়ারের ব্ল্যাকবার্নের কুইন্স পার্ক হাসপাতালে চিকিৎসাধীন থাকাকালীন ৩ বছর ১১ মাস বয়সী একটি মেয়েকে হাসপাতালের বিছানা থেকে অপহরণ করা হয়েছিল। শিশুটিকে হাসপাতালের মাঠে নিয়ে যাওয়া হয়। তারপর সেখানে তাকে ধর্ষণ করা হয়। এছাড়াও তাকে বারবার একটি বেলেপাথরের দেওয়ালে ধাক্কা দেওয়ার মাধ্যমে তার মাথায় ব্যাপক ভোঁতা আঘাত করা হয়। এই আক্রমণের কারণে জুন অ্যান ডেভানি ব্যাপক অভ্যন্তরীণ আঘাতের ফলে তার মাথার খুলির বেশ কয়েকটি অংশ ভেঙে যায়। যার ফলে শিশুটির মধ্যে মারাত্মক শক সৃষ্টি করে। শেষ পর্যন্ত শিশুটি মারা যায়। তার খুনি ২২ বছর বয়সী পিটার গ্রিফিথসকে অপরাধের তিন মাস পরে গ্রেপ্তার করা হয়। পরবর্তীকালে জুন অ্যানের হত্যার দায়ে তাকে বিচার করা হয় এবং দোষী সাব্যস্ত করা হয় এবং ১৯৪৮ সালের ১৯ নভেম্বর তাকে ফাঁসি দেওয়া হয়।
অপরাধ সমাধানের জন্য, পুলিশ ১৬ বছর বা তার বেশি বয়সী এমন প্রত্যেক পুরুষের আঙুলের ছাপ নিয়েছিলো যারা ১৪-১৫ মে রাতে ব্ল্যাকবার্নের আশেপাশে ছিল। তাদের আঙুলের ছাপ অপরাধীর অপরাধস্থলে ফেলে যাওয়া পুরুষদের সাথে তুলনা করার জন্য ব্যবহার করা হয়েছিল।
জুন অ্যান ডেভানির হত্যার তদন্ত ফরেনসিক বিজ্ঞানের ইতিহাসে একটি মাইলফলক হিসাবে প্রমাণিত হয়। এই ঘটনাতেই সর্বপ্রথম যুক্তরাজ্যে কোনো একটি হত্যাকাণ্ডের সমাধানের জন্য গণ আঙুলের ছাপ প্রয়োগ করা হয়েছিল।
হাসপাতালে ভর্তি
জুন অ্যান ডেভানিকে ১৯৪৮ সালের ৫ মে মৃদু নিউমোনিয়া থেকে সুস্থ করার জন্য ল্যাঙ্কাশায়ারের ব্ল্যাকবার্নের কুইন্স পার্ক হাসপাতালে ভর্তি করা হয়েছিল। তাকে প্রাঙ্গণের সিএইচ৩ ওয়ার্ডে রাখা হয়েছিল। রাতের বেলায় সে নার্স গুয়েন্ডোলিন হামফ্রেসের তত্ত্বাবধানে ছিল। ১৪ মে নাগাদ, ডেভানির অবস্থার উন্নতি হয় এবং পরের দিন সকালে তাকে কুইন্স পার্ক হাসপাতাল থেকে ছেড়ে দেওয়ার কথা ছিল।
১৫ মে মধ্যরাতের কিছু পরে, নার্স হামফ্রেস ওয়ার্ডের রান্নাঘরে বাচ্চাদের প্রাতঃরাশ প্রস্তুত করছিলেন যখন তিনি ওয়ার্ড সিএইচ৩ থেকে নির্গত একটি ছোট ছেলের কান্না শুনতে পান। তিনি ওয়ার্ডপরীক্ষা করার পর শিশুটিকে শান্ত করেন। ছয় বছরের মাইকেল ট্যাটারসল এবং তাকে তার খাটে শুয়িয়ে দিয়েছিলেন। তিনি উল্লেখ করেছিলেন যে পাশের খাটে থাকা শিশু জুন অ্যান ডেভানি ঘুমিয়ে ছিল। তার যত্নের বাচ্চাদের সিএইচ৪, তারপর সিএইচ৩-এ পরীক্ষা করার আগে হামফ্রেস তখন তার প্রাতঃরাশের দায়িত্ব ফিরে আসেন।
অপহরণ এবং হত্যা
রাত ১টা ২০ মিনিটে হামফ্রেস ঠান্ডা বাতাস অনুভব করেন এবং ওয়ার্ড সিএইচ৩ এর শেষে একটি খোলা বারান্দার দরজা লক্ষ্য করেন। তিনি দরজা বন্ধ করলেন, তারপর দেখলেন যে জুন অ্যানের খাট খালি, এবং স্টকিং পা দিয়ে তৈরি প্রাপ্তবয়স্কদের পায়ের ছাপের একটি চিহ্ন মোমের মেঝেতে ছিল। অশুভভাবে, ডেভানির খাটের ড্রপ সাইডটি এখনও জায়গায় ছিল, যার অর্থ শিশুটিকে তার খাট থেকে তুলতে হয়েছিল।
নার্স হামফ্রেস ওয়ার্ডটির দ্রুত অনুসন্ধান করেন, জুন অ্যানকে খুঁজে বের করার মরিয়া চেষ্টা করেন, অন্যান্য কর্মীদের সতর্ক করার আগে যে একটি শিশু সিএইচ৩ ওয়ার্ড থেকে নিখোঁজ ছিল। ৩০ মিনিট নিষ্ফল অনুসন্ধানের পর কর্মীরা স্থানীয় পুলিশের সাথে যোগাযোগ করেন, যারা রাত ১টা ৫৫ মিনিটে এসে হাসপাতাল এবং এর মাঠে অনুসন্ধান শুরু করেন।
আবিষ্কার
ভোর ৩:১৭ মিনিটে পুলিশ জুন অ্যানের লাশ খুঁজে পায়। তিনি ওয়ার্ড থেকে প্রায় দূরের লম্বা বেলেপাথরের সীমানা প্রাচীরের পাশে সরাসরি ঘাসে মুখ থুবড়ে পড়েছিলেন।  তার নাইটড্রেস ছিঁড়ে কোমর পর্যন্ত উঁচু করা হয়েছিল, তার নিতম্ব উন্মুক্ত করা হয়েছিল এবং তার পোশাকের উপর ব্যাপক রক্তের দাগ, অসংখ্য মাথার খুলি ভেঙে যাওয়া, তার মুখের উপর আঘাত করা এবং তার নাকের ছিদ্র থেকে রক্ত নির্গত হওয়া তৎক্ষণাৎ স্পষ্ট ছিল।
গোয়েন্দা প্রধান পরিদর্শক জন ক্যাপস্টিক, জুন অ্যান দেভানির মৃতদেহটি প্রথম দেখার পর তার ছাপগুলি স্মরণ করে বলেন: "আমি বলতে লজ্জিত নই যে আমি এটাকে অশ্রুর কুয়াশার মধ্য দিয়ে দেখেছি। কয়েক বছর ধরে গোয়েন্দা সেবা আমাকে অনেক ভয়ানক জিনিসের জন্য কঠিন করে তুলেছিল, কিন্তু এই ক্ষুদ্র করুণ শরীর, তার নাইটড্রেস রক্ত এবং কাদায় ভিজা ছিল, এমন কিছু ছিল যা কোন মানুষ অচল দেখতে পায়নি এবং এটি আমাকে আজও তাড়া করে। … আমি বৃষ্টির মধ্যে দাঁড়িয়ে শপথ করেছিলাম যে, আমি তার হত্যাকারীকে বিচারের আওতায় আনব।"
শিশুটির দেহ আবিষ্কার এবং তিনি যে আঘাত পেয়েছিলেন তা অবিলম্বে একটি বড় হত্যাকাণ্ডের তদন্ত শুরু করেছিল। এই হিসাবে, জুন অ্যানের মৃতদেহ যেখানে আবিষ্কৃত হয়েছিল তা তৎক্ষণাৎ ঘিরে ফেলা হয়েছিল, হাসপাতালটি একটি অপরাধের দৃশ্যে পরিণত হয়েছিল, এবং পুরো ওয়ার্ডটি সুরক্ষিত এবং অনুসন্ধান করা হয়েছিল। ভোর ৪টা ২০ মিনিটে ব্ল্যাকবার্ন পুলিশের চিফ কনস্টেবল স্কটল্যান্ড ইয়ার্ডের সাথে যোগাযোগ করেন। তিনি একজন অভিজ্ঞ তদন্তকারীর সহায়তা চান। তিনি একজন সার্জেন্টের সাথে ইউস্টন থেকে ব্ল্যাকবার্নযাওয়ার ৬:২০ ট্রেনটি ধরেন।
পোস্ট মর্টেম
পরবর্তী পোস্ট মর্টেম থেকে জানা যায় যে জুন অ্যান ব্যাপক অভ্যন্তরীণ আঘাত এবং মাথার খুলি ভেঙে যাওয়ার কারণে শকের কারণে মারা গিয়েছিলেন। অভ্যন্তরীণ আঘাতগুলি শিশুটির ধর্ষিত হওয়ার সাথে সামঞ্জস্যপূর্ণ ছিল, এবং তার মাথার খুলিতে একাধিক, ব্যাপক ফ্র্যাকচার এবং ভোঁতা কিছু দিয়ে আঘাত শিশুটিকে বারবার সীমানা প্রাচীরে ঠেলে দেওয়া হয়েছিল। তখন তার ধর্ষক এবং খুনি তাকে তার পা ও গোড়ালি বা শুধু পা ধরে রেখেছিল। তার বাম নিতম্বে অসংখ্য দাঁতের চিহ্নও উল্লেখযোগ্য ছিল, দুটি ময়না-তদন্তের পূর্ববর্তী ক্ষত—যার চাপ একটি মানুষের বুড়ো আঙ্গুল এবং তর্জনী প্রয়োগের মাধ্যমে করা হয়েছিল- তার প্রতিটি উপরের, অভ্যন্তরীণ উরু এবং ঘাড়ের উপর অবস্থিত ছিল এবং একটি গোড়ালিতে মানুষের নখ থেকে ছিদ্রের ক্ষত পাওয়া গিয়েছিল। জুনের অ্যানের প্রতিটি আঘাত মৃত্যুর আগেই করা হয়েছিল।
যে এলাকায় লাশটি আবিষ্কৃত হয়েছে তা বিবেচনা করে, এবং শীঘ্রই একজন ট্যাক্সি চালকের সাথে যোগাযোগ করা হয়, যিনি পুলিশকে জানান যে তিনি অপরাধের রাতে হাসপাতালের কাছাকাছি স্থানীয় উচ্চারণের একজন ব্যক্তিকে তুলে নিয়ে গিয়েছিলেন, ব্ল্যাকবার্ন পুলিশ তদন্তের প্রথম দিকে বিশ্বাস করতে শুরু করে যে অপরাধটি সম্ভবত একজন স্থানীয় ব্যক্তি অথবা ব্যাপক স্থানীয় ভৌগোলিক জ্ঞান সম্পন্ন ব্যক্তি দ্বারা সংঘটিত য়েছে।
তদন্ত
ডেভানির খাটের পাশে, ১৯৪৬ সালের উইনচেস্টারের একটি কাচের বোতল, যা আংশিকভাবে জীবাণুমুক্ত জলে ভরা ছিল, আরও পায়ের ছাপের পাশাপাশি পাওয়া গিয়েছিল- যার পরিমাপ সাড়ে দশ ইঞ্চি— যা অত্যন্ত পালিশ করা হাসপাতালের মেঝেতে স্পষ্টভাবে দৃশ্যমান ছিল; উপরন্তু, ওয়ার্ড জুড়ে এই স্টকিং পায়ের ছাপের প্যাটার্ন টি প্রকাশ করে যে জুন অ্যানের অপহরণকারী এবং খুনি স্পষ্টতই জুন অ্যানের খাট নির্বাচন করার আগে প্রতিটি খাট এবং বিছানা দেখার জন্য ওয়ার্ড জুড়ে ঘুরে বেড়ানোর আগে প্রাঙ্গণে প্রবেশের পরে তার জুতো খুলে ফেলেছিল যা থেকে সে তার শিকারকে অপহরণ করার জন্য বেছে নিয়েছিল। বোতলটি নিজেই তার প্রথাগত জায়গা (ওয়ার্ডের শেষে একটি ট্রলি) থেকে অবোধ্যভাবে সরিয়ে শিশুটির খাটের পাশে রাখা হয়েছিল। এই বোতলটি নিজেই আঙুলের ছাপের জন্য পরীক্ষা করা হয়েছিল, বেশ কয়েকটি সেট রয়েছে বলে পাওয়া গেছে।
সমস্ত হাসপাতালের কর্মীদের বোতলের ওপরের তাদের আঙুলের ছাপ থাকার পরে, ল্যাঙ্কাশায়ার কনস্টেবলরির গোয়েন্দাদের একটি দল সমস্ত ব্যক্তিকে খুঁজে বের করে যাদের হত্যার আগে দুই বছরের মধ্যে ওয়ার্ড সিএইচ৩-এ উভয় অ্যালিবি ট্রেসিং এবং আঙুলের ছাপের তুলনার উদ্দেশ্যে থাকার বৈধ কারণ থাকতে পারত। যে ব্যক্তিদের সন্ধান করা হয়েছে তাদের মধ্যে ছিলেন অ্যাম্বুলেন্স চালক, নার্সের প্রেমিক, ইলেকট্রিশিয়ান এবং ট্রেডসম্যান। সন্দেহভাজন হিসাবে সবাইকে নির্মূল করা হয়েছিল। এই সম্পূর্ণ কাজটি শেষ হওয়ার পরে, আঙুলের ছাপের একটি অজ্ঞাত সেট রয়ে গেছে। ল্যাঙ্কাশায়ার ফিঙ্গারপ্রিন্ট ব্যুরোর প্রধান এই আঙুলের ছাপের সেটটি শিশুটির হত্যাকারীর বলে ঘোষণা করেছিলেন। আঙুলের ছাপের এই একমাত্র অবশিষ্ট সেটের রিজগুলি সুসংজ্ঞায়িত এবং অবিচ্ছিন্ন ছিল, যা ইঙ্গিত দেয় যে তারা কঠোর শ্রমের খুব কম বা কোনও অভিজ্ঞতা না থাকা কোনও তরুণের হতে পারে।
প্রথমে এটা প্রমাণ করার পর যে পুলিশের ফিঙ্গারপ্রিন্ট ব্যুরোর মধ্যে আঙুলের ছাপের এই সেটের কোনও মিল পাওয়া যাবে না- যার অর্থ অপরাধী কে এর আগে কোনও অপরাধে দোষী সাব্যস্ত করা হয়নি—স্থানীয় সম্প্রদায়ের মধ্যে ১৬ বছর বা তার বেশি বয়সে প্রতিটি পুরুষের দিকে মনোযোগ দেওয়া হয়েছিল। স্থানীয় পুলিশ বাহিনী এবং স্কটল্যান্ড ইয়ার্ডের সিনিয়র গোয়েন্দাদের মধ্যে যৌথ প্রচেষ্টায়, তদন্তের দায়িত্বে থাকা গোয়েন্দা প্রধান পরিদর্শক ডিসিআই জন ক্যাপস্টিক তখন প্রস্তাব করেন যে ১৬ বছর বা তার বেশি বয়সী প্রত্যেক পুরুষ যারা ব্ল্যাকবার্নের আশেপাশে বাস করতেন বা ছিলেন (তখন ১,২৩,০০০ অধিবাসীর একটি শহর)। ১৪ থেকে ১৫ মে এর মধ্যে তাদের আঙুলের ছাপ দেওয়া হবে। জনগণকে এই অঙ্গীকার জুড়ে পুলিশের সাথে সহযোগিতা করতে বলা হয়েছিল, এই প্রতিশ্রুতি দিয়ে যে প্রাপ্ত সমস্ত রেকর্ড অন্যান্য ক্ষেত্রে ব্যবহারের জন্য তুলনা করা হবে না, এবং এই কাজ শেষ হওয়ার সাথে সাথে এই রেকর্ডগুলি ধ্বংস করা হবে।
এরপর গণ অভিযান শুরু হয় এবং একটি বিশেষ কার্ড তৈরি করা হয় যাতে বোতলের উপর অপরাধীর বাম হাতের শনাক্তযোগ্য অংশগুলি (বাম তর্জনী, মধ্যম আঙুল, অনামিকা আঙুল এবং বাম তালুর একটি অংশ) দ্রুত রেকর্ড করা যায়। কার্ডটিতে ব্যক্তির নাম, ঠিকানা এবং জাতীয় পরিচয় নিবন্ধন নম্বরও রেকর্ড করা হয়েছিল। এছাড়াও কার্ডে ১৪ মে রাত ১১ টা থেকে ১৫ মে রাত ২ টা পর্যন্ত সেসব ব্যক্তির উল্লিখিত গতিবিধি সম্পর্কিত একটি বিভাগ ছিল।
এই প্রচেষ্টা পরিচালনার জন্য টাস্ক ফোর্সের নেতৃত্বে ছিলেন ইন্সপেক্টর উইলিয়াম বার্টন এবং ২০ জন কর্মকর্তার একটি দল ছিলেন যারা ইলেক্টোরাল রেজিস্টার থেকে বিশদ বিবরণ সহ জেলাগুলি আঙুলের ছাপ সংগ্রহ এবং উইনচেস্টার বোতলের সাথে তুলনা করার বিষয়ে সেট করেছিলেন। দুই মাস ধরে ৩৫,০০০ এরও বেশি বাড়ি থেকে ৪০,০০০ এরও বেশি প্রিন্ট সেট নেওয়া হয়েছিল, যার কোনো মিল পাওয়া যায়নি।
শনাক্তকরণ
ব্ল্যাকবার্নের একটি ঠিকানা পরীক্ষা করে দেখা যায় যে পিটার গ্রিফিথস নামে ২২ বছর বয়সী একজন প্রাক্তন সার্ভিসম্যান, যিনি ৩১ বির্লি স্ট্রিটে থাকতেন এবং যিনি স্থানীয় ময়দা র মিলের নাইট শিফটে প্যাকার হিসেবে কাজ করতেন। ১১ আগস্ট তুলনার জন্য তার আঙুলের ছাপ পাওয়া যায়। তার ভাগ্নি জুন মাসে অ্যানকে অপহৃত হওয়ার সময় কুইন্স পার্ক হাসপাতালে ছিল। গ্রিফিথসকে যখন তার আঙুলের ছাপ দিতে বলা হয়, তখন নির্দ্বিধায় তাদের সরবরাহ করেছিল। পরের দিন দুপুর ৩টার পিটার গ্রিফিথসের কাছ থেকে প্রাপ্ত আঙুলের ছাপের সাথে কিছু পরেউইনচেস্টার বোতলের আঙুলের ছাপের তুলনা করা হয়। তুলনাটি আবিষ্কার করার পর এই মিল আবিষ্কারকারী ফিঙ্গারপ্রিন্ট বিশেষজ্ঞ কলিন ক্যাম্পবেল উঠে দাঁড়িয়ে চিৎকার করে বলেছিলেন, "আমি তাকে পেয়েছি! এটা এখানে!"
যখন এই তুলনা করা হয়েছিল, কর্মকর্তারা ৪৬,২৫৩ সেট আঙুলের ছাপ নিয়েছিলেন, এবং তাদের কাজ শেষ হওয়ার আগে পরীক্ষা করার জন্য ২০০ টিরও কম প্রিন্ট বাকি ছিল। গ্রিফিথসকে গ্রেপ্তার না করা পর্যন্ত তদন্তকারীরা জনসাধারণের কাছ থেকে এই গ্রগতি গোপন রাখার সিদ্ধান্ত নিয়েছিলেন। পরবর্তীকালে যখন তিনি তার বাড়ি ছেড়ে চলে যান তখন তাকে বিচক্ষণতার সাথে গ্রেপ্তার করার সিদ্ধান্ত নেওয়া হয়েছিল।
গ্রেফতার
পিটার গ্রিফিথসকে ডিসিআই ক্যাপস্টিক গ্রেপ্তার করে যখন তিনি ১২ আগস্ট সন্ধ্যায় কাজে যোগ দিতে ব্ল্যাকবার্নের বাড়ি থেকে বের হন। তাকে ব্ল্যাকবার্ন পুলিশ সদর দপ্তরে নিয়ে যাওয়া হয়। সেখানে তাকে চুপ থাকার অধিকার সম্পর্কে আনুষ্ঠানিকভাবে সতর্ক করা হয়েছিল। পুলিশ সদর দপ্তরে যাত্রার সময়, এবং তার প্রথম সাক্ষাত্কারের সময়, গ্রিফিথস কোন জড়িত থাকার বিষয়টি অস্বীকার করার চেষ্টা করেছিলেন, যদিও উইনচেস্টার বোতলে আবিষ্কৃত ব্যক্তিদের জন্য তার আঙুলের ছাপগুলি একটি নিখুঁত মিল ছিল। তখন তিনি ডিসিআই ক্যাপস্টিকের দিকে ফিরে বলেছিলেন: "ঠিক আছে, যদি তারা বোতলে আমার আঙুলের ছাপ হয় তবে আমি আপনাকে এ সম্পর্কে সব বলব।"
স্বীকারোক্তি
পরবর্তীকালে তিনি গোয়েন্দাদের যে বিবৃতি দিয়েছিলেন, তাতে গ্রিফিথস দাবি করেন যে ১৪ মে রাতে তিনি ব্ল্যাকবার্নে এক রাতের "একা মদ্যপান" করার জন্য বেছে নিয়েছিলেন এবং তার ভারী মদ্যপানের ফলে তিনি মারাত্মকভাবে নেশাগ্রস্ত তথা মাতাল হয়ে পড়েছিলেন। তারপরে তিনি বাড়ি ফেরার আগে "শান্ত" হওয়ার চেষ্টায় ঘুরে বেড়ানোর সিদ্ধান্ত নিয়েছিলেন। গ্রিফিথস তখন দাবি করেন যে তিনি একটি পার্ক করা গাড়িতে একজন ব্যক্তির সাথে কথা বলেছেন, যাকে তিনি তার (গ্রিফিথস) সিগারেট জ্বালাতে বলেছিলেন। গ্রিফিথসের মতে, এই লোকটি তার নেশার অবস্থা উল্লেখ করে তাকে বলেছিল: "ভেতরে প্রবেশ করো, জানালাটা খুলে দাও আমি তোমাকে ঘুরিয়ে দেব।" এই লোকটি শীঘ্রই কুইন্স পার্ক হাসপাতালের কাছাকাছি তার গাড়ি পার্ক করেছিল, এবং এই পর্যায়ে গ্রিফিথস তার অপরাধ করার জন্য প্রাঙ্গণে প্রবেশ করার সিদ্ধান্ত নিয়েছিল।
গ্রিফিথস দাবি করেছেন যে তিনি শিশুদের ওয়ার্ডের বাইরে থাকার কথা "মনে রেখেছেন", যেখানে তিনি একটি দরজা খোলা অবস্থায় দেখতে পান। তিনি তার জুতো ওয়ার্ডের বাইরে রেখে প্রাঙ্গণে প্রবেশ করেছিলেন, একজন নার্সকে "নিজের কাছে গুনগুন করে এবং জিনিসগুলি ঠুকতে শুনেছিলেন, যেন তিনি ধুয়ে যাচ্ছেন বা অন্য কিছু।" তারপরে তিনি উইনচেস্টার বোতলটি অস্ত্র হিসাবে ব্যবহার করার জন্য তুলে নিয়েছিলেন যদি কর্মীদের কোনও সদস্য তাকে চ্যালেঞ্জ করার চেষ্টা করত, তার আগে তিনি জুন অ্যানকে তার শিকার হিসাবে বেছে নিয়েছিলেন। গ্রিফিথসের মতে, বিচক্ষণতার সাথে জানালা দিয়ে শৌচালয়ের কাছাকাছি ওয়ার্ড সিএইচ৩ এর শেষে একটি ছোট ঘরে প্রাঙ্গণ ছেড়ে যাওয়ার আগে তিনি তাকে খাট থেকে তুলে নিয়ে যাওয়ার সময় "তাকে চাপা" দিয়েছিলেন।
গ্রিফিথস শিশুটির উপর যে অত্যাচার চালিয়েছিল সে সম্পর্কে খুব বিশদে কথা বলতে অস্বীকার করে, দাবি করার বাইরে যে সে জুন অ্যানকে রেগে হত্যা করেছিল যখন সে তাকে প্রাঙ্গণ থেকে নিয়ে যাওয়ার পরে কাঁদতে শুরু করেছিল। তা সত্ত্বেও, গ্রিফিথস তার বক্তব্যের একটি অংশে বলেছিলেন যে তিনি শিশুটিকে মাঠ জুড়ে নিয়ে গিয়েছিলেন যেখানে তিনি তাকে লাঞ্ছিত ও হত্যা করেছিলেন, জুন অ্যান তার গলায় আস্থা রেখে তার হাত রেখেছিলেন। এরপর তিনি দাবি করেন যে তিনি বাড়ি ফিরে এসেছেন, প্রায় ৯ পর্যন্ত নিশ্চিন্তে ঘুমিয়ে ছিলেন।
যদিও গ্রিফিথস তার স্বীকারোক্তির পুরো সময় জুড়ে তার কাজের জন্য কোন অনুশোচনা দেখাননি (যা তিনি তার নেশার অবস্থার জন্য দায়ী করেছিলেন) তিনি তার আনুষ্ঠানিক বিবৃতিটি একটি বাক্য দিয়ে শেষ করেছিলেন যা ইঙ্গিত করে যে তিনি তার অপরাধের জন্য ফাঁসি পেতে চান: "আমি বাবা -মা উভয়ের জন্য দুঃখিত এবং আমি আশা করি আমি যা প্রাপ্য তা পাব।"
গ্রিফিথের স্বীকারোক্তির পরে, তাকে অবিলম্বে বিচারের অপেক্ষায় ওয়ালটন গাউলে হেফাজতে পাঠানো হয়েছিল।
আনুষ্ঠানিক হত্যার অভিযোগ
১৩ আগস্ট সন্ধ্যায় পিটার গ্রিফিথসের বিরুদ্ধে আনুষ্ঠানিকভাবে জুন অ্যান ডেভানির হত্যার অভিযোগ আনা হয়। উইনচেস্টার বোতলের সাথে অতিরিক্ত তুলনার জন্য তদন্তকারীদের তার আঙুলের ছাপ এবং বাইরে এবং কুইন্স পার্ক হাসপাতালের ওয়ার্ডের মেঝেতে পায়ের ছাপের আরও একটি সেট সরবরাহ করার পর তিনি তার অপরাধের দিকগুলি নিয়ে আলোচনা করার জন্য, অথবা তার আসন্ন বিচারের আগে অপরাধস্থলে প্রাপ্ত নমুনাগুলির সাথে অতিরিক্ত তুলনার জন্য রক্ত বা পিউবিক চুলের নমুনা সরবরাহ করার জন্য পরবর্তী সমস্ত অনুরোধের সাথে সহযোগিতা করতে অস্বীকার করেন। যখন এই অনুরোধগুলি করা হয়েছিল তখন কেবল "আমি কিছু বলতে চাই না" বলে বিবৃতি দিয়েছিলেন।
গ্রিফিথসের স্বীকারোক্তি প্রমাণ করার জন্য এবং আরও প্রমাণ সংগ্রহের জন্য, তদন্তকারীরা তার বাড়িতে পুঙ্খানুপুঙ্খ অনুসন্ধান করতে গিয়েছিলেন। এই অনুসন্ধানের সময়, গ্রিফিথসের একটি স্যুটের জন্য স্থানীয় বন্ধকী দালালের কাছ থেকে একটি টিকিট পাওয়া যায়, যার তারিখ ছিল ৩১ মে ১৯৪৮। পুলিশ এই মামলাটি সংগ্রহ করেছে, শুধুমাত্র পুলিশ ফরেনসিক ল্যাবরেটরির জন্য আবিষ্কার করার জন্য যে এটি জ্যাকেট এবং ট্রাউজার উভয়ের বেশ কয়েকটি স্থানে রক্তের দাগ বহন করে। এই রক্তের দাগগুলি জুন অ্যান ডেভানির একই ধরনের রক্তের গ্রুপ পাওয়া গেছে। যা ছিল টাইপ এ। উপরন্তু, এই স্যুট থেকে ফাইবার শিশুটির দেহ, পোশাক এবং জানালার তাকের যেখানে তার খুনি হাসপাতালে প্রবেশ করেছিল তার তন্তুর সাথে একটি নিখুঁত মিল হিসাবে প্রমাণিত হয়েছিল, এইভাবে এটি প্রমাণ করে যে গ্রিফিথস অপরাধের রাতে যে স্যুট টি পরেছিলেন, সেটিই তা ছিল । গ্রিফিথসের একজোড়া লাল এবং নীল মোজা থেকে ফাইবারগুলি ওয়ার্ড সিএইচ৩ এর মোমযুক্ত মেঝেতে পায়ের ছাপ থেকে উদ্ধার হওয়া ব্যক্তিদের জন্য একটি নিখুঁত মিল হিসাবে আবিষ্কৃত হয়েছিল।
বিচার
পিটার গ্রিফিথসের বিচার শুরু হয় ১৯৪৮ সালের ১৫ অক্টোবর। ল্যাঙ্কাস্টারের অ্যাসাইজ আদালতে মিঃ জাস্টিস অলিভারের সামনে তার বিচার করা হয় এবং এই তারিখে হত্যার অভিযোগে দোষী না হওয়ার একটি আনুষ্ঠানিক আবেদন প্রবেশ করার সিদ্ধান্ত নেন।
প্রসিকিউশনের পক্ষে সাক্ষ্য দেওয়ার জন্য তাদের মধ্যে ছিলেন ইন্সপেক্টর কলিন ক্যাম্পবেল, যিনি উইনচেস্টার বোতলের প্রিন্টগুলি তদন্তকারীদের জন্য গ্রিফিথস দুবার সরবরাহ করা নমুনাগুলির জন্য একটি সুনির্দিষ্ট মিল হিসাবে সাক্ষ্য দিয়েছিলেন, এবং যা তিনি সহজেই স্বীকার করেছিলেন যে এটি তার নিজের। এটি প্রদর্শন করার জন্য, উভয় সেটের আঙুলের ছাপের বর্ধিত অনুলিপিজুরিতে প্রদর্শিত হয়েছিল, ইন্সপেক্টর ক্যাম্পবেল ১৬ টি রিজ বৈশিষ্ট্য নির্দেশ করেছিলেন যা উভয় সেটের ছাপের সাথে একই রকম ছিল। ইন্সপেক্টর ক্যাম্পবেল আরও সাক্ষ্য দিয়েছেন যে গ্রিফিথস তদন্তকারীদের জন্য যে স্টকিং পায়ের ছাপ সরবরাহ করেছিলেন তা জুন অ্যানকে যে ওয়ার্ড থেকে অপহরণ করা হয়েছিল তার সাথে বৈশিষ্ট্যগুলিতে উল্লেখযোগ্যভাবে অনুরূপ ছিল। এছাড়াও প্রসিকিউশনের পক্ষ থেকে সাক্ষ্য দেওয়ার জন্য ব্যক্তিরা বর্ণনা করেছিলেন যে কীভাবে গ্রিফিথস হত্যার পরপরই মামলাটি জাঁকিয়ে রেখেছিলেন এবং জ্যাকেট ও ট্রাউজার উভয়ের বেশ কয়েকটি স্থানে ভারী রক্তমাখা অবস্থায় পাওয়া গিয়েছিল, এবং এই রক্তের দাগগুলি জুন অ্যান ডেভানির একই ধরনের ছিল। জুরিদের বলা হয়েছিল যেহেতু এই স্যুট থেকে ফাইবারগুলি শিশুটির পোশাক, দেহ এবং জানালার তাকে পাওয়া তন্তুগুলির সাথে একটি নিখুঁত মিল ছিল, তাই তার খুনি স্পষ্টতই হাসপাতালে প্রবেশ করেছিল। গ্রিফিথসের প্রতিরক্ষা পরামর্শদাতা এই বিশেষজ্ঞদের কাউকেই জেরা করেননি।
বিচারের সময় গ্রিফিথস বর্ণনা করেন যে কীভাবে তিনি নেশাগ্রস্ত অবস্থায় হাসপাতালে প্রবেশ করেছিলেন, এবং তারপরে উইনচেস্টার জীবাণুমুক্ত জলের বোতলটি তুলে নিয়েছিলেন, যা তিনি আদালতে বলেছিলেন যে যদি তাকে চ্যালেঞ্জ করা হয় তবে তিনি অস্ত্র হিসাবে ব্যবহার করতে চেয়েছিলেন। তিনি আরও বর্ণনা করেন যে কীভাবে তিনি জুন অ্যান ডেভানিকে তার খাট থেকে তুলে ছিলেন এবং তারপরে তাকে ডান হাতে, হাসপাতাল থেকে মাঠের নিচে নিয়ে গিয়েছিলেন। সেখানে তিনি তাকে মারধর ও ধর্ষণ করতে এগিয়ে গিয়েছিলেন। তিনি আরও বলেন যে শিশুটি বিশ্বাস করে তার গলায় তার হাত রেখেছিল কারণ সে তাকে এই গন্তব্যে নিয়ে গিয়েছিল। যদিও তিনি স্বীকার করেছেন যে তিনি প্রায় চারবার শিশুটির মাথা সীমানা প্রাচীরে ঝুলিয়েছিলেন, গ্রিফিথস কোনও প্রতিক্রিয়া জানাননি যখন তাকে বিশেষভাবে আক্রমণের যৌন দিক সম্পর্কে জিজ্ঞাসা করা হয়েছিল। (গ্রিফিথসের ঘটনার স্মৃতি শোনার পর, ডঃ অ্যালিস্টায়ার গ্রান্ট ব্যক্তিগতভাবে স্বীকার করেছিলেন যে গ্রিফিথস দৃঢ় মনের ছিলেন।)
দণ্ডাদেশ
বিচার দুই দিন স্থায়ী হয়েছিল। উভয় আইনজীবীর দেওয়া শেষ যুক্তি অনুসারে, জুরি তাদের রায় বিবেচনা করার জন্য অবসর গ্রহণ করেন, যদিও তারা তাদের রায় পৌঁছানোর ঘোষণা দেওয়ার আগে পিটার গ্রিফিথস জুন অ্যান ডেভানি হত্যার জন্য দোষী সাব্যস্ত হন। এই রায়ের প্রতিক্রিয়ায়, বিচারক জনাব অলিভার তার আনুষ্ঠানিক কালো টুপি পরেছিলেন এবং নিম্নলিখিত বক্তৃতা করেছিলেন:
"পিটার গ্রিফিথস, এই জুরি আপনাকে সবচেয়ে নির্মম হিংস্রতার অপরাধে দোষী সাব্যস্ত করেছে। আমি তাদের রায়ের সাথে পুরোপুরি একমত। আদালতের শাস্তি হল, আপনাকে এই স্থান থেকে বৈধ কারাগারে নিয়ে যাওয়া হবে এবং তারপর মৃত্যুদণ্ডকার্যকর করার জায়গায় নিয়ে যাওয়া হবে এবং সেখানে আপনি ফাঁসিতে ঝুলে মৃত্যু ভোগ করবেন […] এবং প্রভু আপনার আত্মার প্রতি করুণা করুন।"
ফাঁসি
পিটার গ্রিফিথস তার দোষী সাব্যস্ত হওয়ার বিরুদ্ধে আপিল দায়ের করেননি। ১৯৪৮ সালের ১৯ নভেম্বর সকালে এইচএম প্রিজন লিভারপুলে তাকে ফাঁসি দেওয়া হয়। পরে তার লাশ কারাগারের সীমানার মধ্যে সমাধিস্থ করা হয়। তার জল্লাদ ছিল আলবার্ট পিয়েরপয়েন্ট।
বাংলাদেশ মেরিন একাডেমী
বাংলাদেশ মেরিন একাডেমী বাংলাদেশের একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত।
বর্তমানে বাংলাদেশ মেরিন একাডেমি বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। মাননীয় প্রধানমন্ত্রী শেখ হাসিনা ২৬ ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন।
ইতিহাস
মেরিন একাডেমী প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিল একমাত্র নৌ শিক্ষাপ্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিল পাকিস্তান নৌ-বাহিনী স্বাধীনতা লাভের পর মেরিন একাডেমীর পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর ২০০ ক্যাডেট একাডেমীতে ভর্তি হয়। প্রতিষ্ঠাকাল থেকে এ পর্যন্ত একাডেমী হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন।
নিবন্ধন
মেরিন একাডেমী নিম্নের বিশ্ববিদ্যালয় গুলির অধীনে নিবন্ধিত:
প্রশিক্ষণ
বাংলাদেশ মেরিন একাডেমী বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে। এখানে হাজারও নাবিকদের একসাথে প্রশিক্ষণ দেওয়া হয়ে থাকে।
আরো দেখুন
বঙ্গবন্ধু শেখ মুজিবুর রহমান মেরিটাইম ইউনিভার্সিটি বাংলাদেশ মেরিন ফিশারীজ একাডেমী
নিজামুল ইসলাম
শেখ নিজামুল ইসলাম একজন বাংলাদেশি চিকিৎসক ও সাবেক সংসদ সদস্য। ১৯৮৬ সালে তৃতীয় জাতীয় সংসদ নির্বাচনে আওয়ামী লীগের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।
নিজামুল ১৯৭০ সালের জাতীয় ও প্রাদেশিক পরিষদের নির্বাচনে টাঙ্গাইল-১ আসন থেকে প্রাদেশিক পরিষদ সদস্য নির্বাচিত হন। বাংলাদেশের স্বাধীনতা যুদ্ধের সময় তিনি বিদেশ জনমত গঠনে গুরুত্বপূর্ণ ভূমিকা পালন করেন।
প্রারম্ভিক জীবন
নিজামুল ইসলাম টাঙ্গাইল জেলার ধনবাড়ী উপজেলার বর্নিচন্দবাড়ী গ্রামে জন্মগ্রহণ করেন। দীর্ঘদিন তিনি মধুপুর থানা আওয়ামী লীগের সভাপতি হিসেবে দায়িত্ব পালন করেন।
নকলা নদী
নকলা নদী বা সুন্দ্রাকাশি নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নকলা-সুন্দ্রাকাশি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪১।
বলিভিয়া জাতীয় ফুটবল দল
৪১,১৪৩ ধারণক্ষমতাবিশিষ্ট এর্নান্দো সিলেস স্টেডিয়ামে লা বের্দে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বলিভিয়ার রাজধানী কোচাবাম্বায় অবস্থিত। বর্তমানে এই দলের ম্যানেজারের দায়িত্ব পালন করছেন সেসার ফারিয়াস এবং অধিনায়কের দায়িত্ব পালন করছেন ক্রুজেইরোর আক্রমণভাগের খেলোয়াড় মার্সেলো মার্তিন মরেনো।
আমিষ
আমিষ মানবদেহের জন্য অত্যাবশ্যকীয় পুষ্টি উপাদান। এটি দেহকলার গাঠনিক উপাদানগুলোর একটি এবং জ্বালানির উৎস হিসেবেও কাজ করতে পারে। জ্বালানি হিসেবে আমিষ শর্করার সমপরিমাণ শক্তি ঘনত্ব প্রদান করে: প্রতি গ্রামে ৪ কিলোক্যালরি (১৭ কিলোজুল)। এর বিপরীতে স্নেহপদার্থ বা চর্বি প্রতি গ্রামে ৯ কিলোক্যালরি বা ৩৭ কিলোজুল শক্তি প্রদান করে। পুষ্টিগত দৃষ্টিকোণ থেকে আমিষের সবচেয়ে গুরুত্বপূর্ণ দিক ও সংজ্ঞাসূচক বৈশিষ্ট্য হল এর ভেতরে অ্যামিনো অ্যাসিডসমূহের সংযুক্তি।
বলিভিয়া জাতীয় ফুটবল দল
বলিভিয়া এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে প্রত্যেক বার তারা শুধুমাত্র গ্রুপ পর্বে অংশগ্রহণ করতে পেরেছে। অন্যদিকে, কোপা আমেরিকায় বলিভিয়া অন্যতম সফল দল, যেখানে তারা ১টি (১৯৬৩) শিরোপা জয়লাভ করেছে। এছাড়াও, বলিভিয়া ১৯৯৯ ফিফা কনফেডারেশন্স কাপে অংশগ্রহণ করেছিল।
আমিষ
আণবিক জীববিজ্ঞানের দৃষ্টিকোণ থেকে আমিষ বা প্রোটিন হল পেপটাইড বন্ধনসমূহ দ্বারা পরস্পর সংযুক্ত অ্যামিনো অ্যাসিডের পলিমার শৃঙ্খল। মানব পরিপাকের সময় পাকস্থলীতে হাইড্রোক্লোরিক অ্যাসিড ও প্রোটিয়েজ নামক উৎসেচকের ক্রিয়ার ফলে আমিষ অণুগুলো ভেঙে অনেকগুলো ক্ষুদ্রতর পলিপেপটাইড শৃঙ্খলে পরিণত হয়। মানবদেহ অত্যাবশ্যকীয় অ্যামিনো অ্যাসিডগুলো জৈবসংশ্লেষ করতে পারে না, তাই খাদ্য হিসেবে গৃহীত আমিষে অবস্থিত এই অ্যামিনো অ্যাসিডগুলো শোষণ হওয়া অত্যন্ত গুরুত্বপূর্ণ।
বলিভিয়া জাতীয় ফুটবল দল
রোনালদ রালদেস, মার্কো সান্দি, লুইস ক্রিস্তালদো, মার্সেলো মার্তিন মরেনো এবং হোয়াকিন বোতেরোর মতো খেলোয়াড়গণ বলিভিয়ার জার্সি গায়ে মাঠ কাঁপিয়েছেন।
আমিষ
মানুষকে তাদের খাদ্য থেকে অবশ্যই নয়টি অত্যাবশ্যকীয় অ্যামিনো অ্যাসিড আহরণ করতে হয়, যাতে প্রোটিন-শক্তি অপুষ্টি এর পরিণামে মৃত্যু প্রতিরোধ করা যায়। এই নয়টি অ্যামিনো অ্যাসিড হল ফিনাইল-অ্যাালানিন, ভ্যালিন, থ্রিওনিন, ট্রিপ্টোফ্যান, মেথিওনিন, লিউসিন, আইসোলিউসিন, লাইসিন এবং হিস্টিডিন। অত্যাবশ্যকীয় অ্যামিনো অ্যাসিডের সংখ্যা ৮ নাকি ৯, এ নিয়ে বিতর্ক হয়েছে। বর্তমানে আপাতদৃষ্টিতে ঐকমত্য ৯টি অ্যামিনো অ্যাসিডের পক্ষে, কেননা হিস্টিডিন প্রাপ্তবয়স্ক মানবদেহে সংশ্লেষিত (তৈরি) হয় না। অন্যদিকে, মানবদেহ পাঁচটি অ্যামিনো অ্যাসিড সংশ্লেষণ করতে সক্ষম। এগুলি হল অ্যালানিন, অ্যাসপার্টিক অ্যাসিড, অ্যাস্পারাজিন, গ্লুটামিক অ্যাসিড এবং সেরিন। এছাড়া ছয়টি শর্তসাপেক্ষ অত্যাবশ্যকীয় অ্যামিনো অ্যাসিড আছে, যেগুলির সংশ্লেষণ বিশেষ রোগ-শারীরবৈজ্ঞানিক অবস্থায় সীমিত হতে পারে, যেমন নবজাতকের প্রাক-পরিপক্কতা কিংবা গুরুতর অপচিতিমূলক সংকটাবস্থায় আক্রান্ত ব্যক্তিসমূহের দেহে। এই ছয়টি অ্যামিনো অ্যাসিড হল আর্জিনিন, সিস্টেইন, গ্লাইসিন, গ্লুটামিন, প্রোলিন এবং টাইরোসিন। আমিষের খাদ্য উৎসগুলির মধ্যে আছে মাংস, দুধ ও দুগ্ধজাত দ্রব্যাদি, মাছ, ডিম, শস্যদানা, শিম ও শুঁটিজাতীয় উদ্ভিদ, বাদাম এবং ভক্ষণযোগ্য কীটপতঙ্গ।
বলিভিয়া জাতীয় ফুটবল দল
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৭ সালের জুলাই মাসে প্রকাশিত র‌্যাঙ্কিংয়ে বলিভিয়া তাদের ইতিহাসে সর্বোচ্চ অবস্থান (১৮তম) অর্জন করে এবং ২০১১ সালের অক্টোবর মাসে প্রকাশিত র‌্যাঙ্কিংয়ে তারা ১১৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বলিভিয়ার সর্বোচ্চ অবস্থান হচ্ছে ২২তম (যা তারা ১৯৯৭ সালে অর্জন করেছিল) এবং সর্বনিম্ন অবস্থান হচ্ছে ৮৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আমিষ
উৎসগত দিক দিয়ে আমিষের শ্রেণিবিভাগ
উৎস অনুযায়ী আমিষকেকে দুই ভাগে ভাগ করা যায়। যথা:
১ গ্রাম আমিষ থেকে চার কিলোক্যালরি শক্তি পাওয়া যায়। দৈনিক প্রয়োজনীয় ক্যালরির ২০-২৫ ভাগ আমিষ জাতীয় খাদ্য থেকে গ্রহণ করা উচিত। প্রতিদিন খাবারে উদ্ভিজ্জ আমিষের পাশাপাশি কিছু প্রাণিজ আমিষও গ্রহণ করতে হবে।
আমিষের কার্যকারিতা
আমাদের দেহের অস্থি, পেশী, বিভিন্ন দেহযন্ত্র, রক্ত কণিকা থেকে শুরু করে দাঁত, চুল, নখ পর্যন্ত প্রোটিন দিয়ে গঠিত। আমিষ শিশুদের দৈহিক বৃদ্ধি সাধন ও দেহ গঠন করে। আমাদের দেহের কোষগুলো প্রতিনিয়তই ক্ষয়প্রাপ্ত হয়। এই ক্ষয়প্রাপ্ত স্থানে নতুন কোষগুলো গঠন করে ক্ষয়পূরণ করতে ও কোনো ক্ষতস্থান সারাতে প্রোটিনের ভূমিকা রয়েছে। যখন দেহে চর্বি ও শর্করার অভাব দেখা যায় তখন প্রোটিন তাপশক্তি উৎপাদনের কাজ করে। রোগ সৃষ্টিকারী রোগজীবাণুকে প্রতিরোধ করার জন্য আমাদের দেহে তাদের প্রতিরোধী পদার্থ বা অ্যান্টিবডি তৈরী করা আমিষের একটি গুরুত্বপূর্ণ কাজ। মানসিক বিকাশ বা মস্তিষ্কের বিকাশের জন্য আমিষ অপরিহার্য। দেহে আমিষেরর অভাব হলে বর্ধনরত বয়সের শিশুদের স্বাভাবিক বৃদ্ধি ব্যাহত হয়। দীর্ঘদিন ধরে খাদ্যে আমিষের ঘাটতি থাকলে কোয়াশিয়রকর রোগ হয়। দেহের রোগ প্রতিরোধ ক্ষমতা, মেধা ও বুদ্ধি কমে যায়। তাই আমিষ জাতীয় খাদ্য গ্রহণ করা প্রয়োজন।
৮ম শতাব্দীতে মুসলিম ইতিহাসের সময়রেখা
তথ্যসূত্র
1. Islamic History (Chronology)
2. Islamic Events Historical Timeline
দত্তপাড়া ইউনিয়ন, শিবচর
দত্তপাড়া ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৫২টি গ্রাম নিয়ে গঠিত। দত্তপাড়া ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
ভৌগোলিক উপাত্ত
দত্তপাড়া ইউনিয়নের মোট আয়তন ৬,০৯২ একর বা ২৪.৬৬ বর্গ কিলোমিটার। গ্রামের সংখ্যা ৫২টি। ঘরবাড়ির সংখ্যা ৫,২৪২টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী দত্তপাড়া ইউনিয়নের ৫,২৪২টি পরিবারে মোট জনসংখ্যা ২৪,৩৪৩ জন এবং প্রতি বর্গ কিলোমিটারে ৯৮৭ জন লোক বাস করে। এদের মধ্যে ১১,৯৭০ জন পুরুষ ও ১২,৩৭৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৩,০৮৬ জন, হিন্দু ধর্মালম্বী ১,২৫৪ জন, খ্রিস্টান ধর্মালম্বী ১ জন, বৌদ্ধ ধর্মালম্বী ১ জন ও অন্যান্য ১ জন।